Kill the Boer is ’n boek oor die wreedaardige werklikheid van plaasaanvalle in Suid-Afrika en hoe die Suid-Afrikaanse regering aandadig tot die krisis is. In die boek word daar aangevoer dat die Suid-Afrikaanse regering as aandadig beskou moet word weens ’n verskeidenheid van redes, insluitend sy deprioritisering van die krisis ten spyte daarvan dat dit vererger, negatiewe stereotipering van veral wit boere, romantisering van geweld teenoor boere, propaganda van haat vanaf politieke platforms, asook die veragting en bespotting van die slagoffers van hierdie aanvalle.
Ernst Roets is ’n aktivis, prokureur en adjunk- uitvoerende hoof van die burgerregte-organisasie AfriForum. Roets beywer hom sedert 2012 aktief vir die prioritisering van plaasaanvalle. Hy het ’n meestersgraad (cum laude) in publiekreg met ’n besondere fokus op minderheidsregte. Hy is tans ingeskryf vir sy doktorsgraad (LLD) oor dieselfde onderwerp.
Baie kritiek vir mnr Roets op pad. Hennie, die video oor die wêreldbank is nie eg nie. Mense moet ophou om emosioneel te raak oor wat in die pers of die alternatiewe media rondgestuur word. Dit kan vir jou in baie groot moeilikheid laat beland.